Համաժողովին ելույթներով հանդես են եկել Մոլդովայի ՆԳՆ ոստիկանության գլխավոր ինսպեկտորատի պետ Ա.Պընզարը և այլ պատվավոր հյուրեր։ Այնուհետև պլենար նիստերի ընթացքում հնչել են ելույթներ նվիրված քրեագիտության դերին, կոռուպցիայի դեմ պայքարում համագործակցության կարևորության, հատուկ հետազոտություններին՝ որպես քրեագիտության հետագա զարգացման հիմք, հետազոտությունների արդյունքների որակի ապահովման, դատական փորձաքննության ոլորտը կարգավորող ազգային օրենսդրության, վերջինիս հետ կապված խնդիրներին և մարտահրավերներին, դատական փորձաքննությունների ոլորտում քաղաքականության մշակման և իրականացման գործընթացում սխալների կանխարգելման, դատական փորձագետի մասնագիտությունում առկա կոռուպցիոն ռիսկերի և փորձագիտական նեղ ոլորտների հիմնախնդիրներին, կանխարգելման ուղիներին։